open-index/open-wikipedia-markdown huggingface dataset:
Μαρία Πάτρα

Η **Μαρία Πάτρα** (Άλιμος, 17 Οκτωβρίου 1998) είναι Ελληνίδα διεθνής πολίστρια, η οποία αγωνίζεται στη θέση της αμυντικού, η οποία ανήκει στην ομάδα του Αλίμου και αποτελεί βασικό μέλος της εθνικής ομάδας υδατοσφαίρισης γυναικών της Ελλάδας.

## Βιογραφία
Γεννήθηκε και μεγάλωσε στον Άλιμο και έλκει την καταγωγή της από τον Βόλο.

Προέρχεται από οικογένεια με παράδοση στο άθλημα της υδατοσφαίρισης. Ο πατέρας της, Βαγγέλης Πάτρας, υπήρξε τερματοφύλακας του ΝΟΒΑ και της εθνικής ομάδας ανδρών, με συμμετοχές σε τρεις Ολυμπιακούς Αγώνες (1988, 1992, 1996).

Η Πάτρα ασχολήθηκε από την παιδική της ηλικία με το πόλο. Ξεκίνησε στις ακαδημίες πόλο του Πανιωνίου, και αγωνίζεται στη θέση της αμυντικού, ενώ από νωρίς ξεχώρισε για τις ικανότητές της. Η Πάτρα έχει αγωνιστεί με όλες τις ηλικιακές εθνικές ομάδες της Ελλάδας, ενώ από το 2018 αποτελεί βασικό μέλος της εθνικής πόλο γυναικών. Την ίδια χρονιά κατέκτησε:
* Ασημένιο μετάλλιο στο Ευρωπαϊκό Πρωτάθλημα Υδατοσφαίρισης στη Βαρκελώνη.
* Χρυσό μετάλλιο στο Europa Cup, του οποίου η πρώτη φάση διεξήχθη στον Βόλο και η τελική φάση στην Ποντεβέδρα της Ισπανίας.
* Χάλκινο μετάλλιο στους Μεσογειακούς Αγώνες στην Ταραγόνα.

Το 2019 συμμετείχε στο Παγκόσμιο Πρωτάθλημα της Γκουανγκτσού, όπου η Ελλάδα κατετάγη 9η. Το καλοκαίρι του 2022 συμμετείχε στο Παγκόσμιο Πρωτάθλημα της Βουδαπέστης, όπου η εθνική κατέλαβε την 7η θέση. Τον Σεπτέμβριο του 2022, κατέκτησε το ασημένιο μετάλλιο στο Ευρωπαϊκό Πρωτάθλημα του Σπλιτ.

Σε συλλογικό επίπεδο, η Πάτρα αγωνίζεται στον Ν.Ο. Βουλιαγμένης και το 2019 κατέκτησε το Κύπελλο Ελλάδος, με νίκη επί του Ολυμπιακού στον τελικό με σκορ 10-8.

## Διακρίσεις
Η Πάτρα έχει στο ενεργητικό της τέσσερα μετάλλια με τις ηλικιακές εθνικές ομάδες της Ελλάδας:
* Ασημένιο μετάλλιο στο Παγκόσμιο Πρωτάθλημα Νέων Γυναικών (Βόλος 2017), όπου η Ελλάδα ηττήθηκε στον τελικό από τη Ρωσία στα πέναλτι.
* Χάλκινο μετάλλιο στο Ευρωπαϊκό Πρωτάθλημα Νέων Γυναικών (2016).
* Χρυσό μετάλλιο στο Ευρωπαϊκό Πρωτάθλημα Νεανίδων (2013).
* Χάλκινο μετάλλιο στο Ευρωπαϊκό Πρωτάθλημα Νεανίδων (2015).

## Εξωτερικοί σύνδεσμοι
* Προφίλ της Μαρίας Πάτρα στην ΚΟΕ
* Προφίλ της Μαρίας Πάτρα στο Olympic Channel

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Πανιωνίου
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες Αλίμου
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Λεύκιος Παπίριος Κούρσωρ (ύπατος το 293 και το 272 π.Χ.)

Ο **Λεύκιος Παπίριος Κούρσωρ**, λατιν.: *Lucius Papirius Cursor* ήταν Ρωμαίος πολιτικός του 3ου αιώνα π.Χ., που εξελέγη ύπατος δύο φορές. Εγγονός του Λεύκιου Παπίριου Κούρσωρα, ο αδελφός του Λεύκιου Παπίριου Πραιτεξτάτου έγινε τιμητής το 272 π.Χ.

## Βιογραφία
Αυτός και ο Σπούριος Καρβίλιος Μάξιμος εξελέγησαν ύπατοι, μαζί εκστρατεύοντας σε νικηφόρες εκστρατείες κατά των Σαμνιτών. Ο Παπίριος πήγε να τους αντιμετωπίσει, για να τους αναγκάσει να άρουν την πολιορκία της Aκουιλονίας.  Ο οιωνοσκόπος με τα ιερά πτηνά που συνόδευε τον ύπατο, ανακοίνωσε έναν ευνοϊκό οιωνό για τη μάχη, παρόλο που τα πτηνά δεν έδιναν τέτοια ένδειξη. Ο Παπίριος ενημερώθηκε γι' αυτή την εξαπάτηση, αλλά εντούτοις επιτέθηκε στον εχθρό, με το ψεύτη οιωνοσκόπο να τοποθετείται στην πρώτη γραμμή, και να σκοτώνεται από την πρώτη ρίψη των Σαμνιτικών λογχών, αφαιρώντας έτσι την προσβολή στη θρησκεία, εκδικούμενας την προσβολή στον ύπατο, και εξασφαλίζοντας τη ρωμαϊκή νίκη.  Σύμφωνα με τον Ορόσιο, 12.000 Σαμνίτες σκοτώθηκαν και 3.000 αιχμαλωτίστηκαν, αλλά η νίκη χάθηκε όταν ξέσπασε μία επιδημία, που εξαπλώθηκε στη Ρώμη αμέσως μετά. 

Μετά από μία δεύτερη αναποφάσιστη εμπλοκή, ο Παπίριος έβαλε τους υπηρέτες τού στρατοπέδου να επιβιβαστούν στα ζώα από τη γραμμή των αποσκευών του στρατού, και να τρέξουν θορυβωδώς κάτω από έναν λόφο κοντά στο πεδίο της μάχης. Είπε ψέματα στους στρατιώτες του ότι αυτός ήταν ο στρατός του άλλου υπάτου που έφτανε, έτοιμος να τους κλέψει τη νίκη, και έτσι ενθάρρυνε τους άνδρες του στη νίκη.  Τιμήθηκε με θρίαμβο για την επιτυχία αυτή.  Τα λάφυρα από χαλκό και άργυρο που εκτέθηκαν στον θρίαμβο, παραδόθηκαν στο δημόσιο ταμείο της Ρώμης, με τα στρατεύματα του Παπίριου να αρνούνται ακόμη και το μικρότερο μερίδιο σε αυτά. Τα λάφυρα δεν χρησιμοποιήθηκαν επίσης για την πληρωμή των στρατευμάτων, κάτι που έπρεπε να γίνει με αύξηση φόρου υποτέλειας, αυξάνοντας έτσι τη δυσαρέσκεια. Η φιλαργυρία του Παπίριου εξισορροπήθηκε από τον θρίαμβο του υπατικού συναδέλφου του, στους στρατιώτες του οποίου δόθηκαν 102 ασσάρια σε καθέναν. Ο Παπίριος χρησιμοποίησε τα λάφυρα για να κτίσει, να διακοσμήσει και να αφιερώσει έναν ναό στον Κουιρίνο, τον οποίο είχε υποσχεθεί παλαιότερα ο πατέρας του κατά τη διάρκεια της δικτατορίας του.   Ο Πλίνιος ο Πρεσβύτερος αναφέρει (με κάποια αμφιβολία), ότι ο Πάπιριος έβαλε το πρώτο ηλιακό ρολόι της Ρώμης στον ναό. 

Αυτός και ο Καρβίλιος εξελέγησαν και οι δύο ως ύπατοι για δεύτερη φορά το 272 π.Χ. Ο Παπίριος τελείωσε τον πόλεμο εναντίον του Τάραντα δωροδοκώντας τον αρχηγό της φρουράς Μίλωνα, ο οποίος παρέδωσε την ακρόπολη, με αντάλλαγμα να μπορέσει να βγάλει τα στρατεύματά του και να πάρει τον θησαυρό της πόλης.  Ο Παπίριος κέρδισε δεύτερο θρίαμβο γι αυτή τη νίκη επί των κατοίκων του Τάραντα, των Βρουτίων και των Σαμνιτών. 

## Αναφορές


Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Στόμιο Λασιθίου

Το **Στόμιο** είναι παραθαλάσσιος οικισμός και σημερινή έδρα της Κοινότητας Ανατολής του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης.

## Γενικά στοιχεία
Η Στόμιο βρίσκεται στα νότια παράλια του νησιού και το Λυβικό Πέλαγος, σε υψόμετρο 10 μέτρα ενώ απέχει περίπου 6 χιλιόμετρα δυτικά από το κέντρο της Ιεράπετρας. Το χωριό ιδρύθηκε στις αρχές της δεκαετίας του '60 όταν κυρίως κάτοικοι της Ανατολής (13 χιλιόμετρα βορειοδυτικά και σε 610 μέτρα υψόμετρο) μετακινήθηκαν στον κάμπο για να ασχοληθούν εντατικά με τις θερμοκηπιακές καλλιέργειες.

Δυτικά και δίπλα του χωριού είναι η Νέα Ανατολή, βόρεια οι Καλόγεροι ενώ ανατολικά και δίπλα ο Κάμπος, με διαχωριστικό τους όριο τον χείμαρρο Καλαμαυκιάνο. Η εκβολή του χείμαρρου είναι χαρακτηρισμένος υγρότοπος (ΦΕΚ 229/ΑΑΠ/2012) ο οποίος όμως είναι υποβαθμισμένος από τις γύρω του θερμοκηπιακές καλλιέργειες. Η βλάστηση είναι κυρίως υπερυδατική και αποτελείται από καλάμια (*Arundo donax, Phragmites australis*).

Στο Στόμιο έχει έδρα ο Αγροτικός Συνεταιρισμός Ιεράπετρας «Ανατολή».

## Διοικητικά στοιχεία
Απογράφεται επίσημα, για πρώτη φορά ως ξεχωριστός οικισμός το 1961 στην κοινότητα Ανατολής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Ανατολή, τις Αμμουδάρες, τους Καλόγερους και την Νέα Ανατολή αποτελούν την κοινότητα Ανατολής που υπάγεται στη Δημοτική Ενότητα Ιεράπετρας του Δήμου Ιεράπετρας ενώ σύμφωνα με την απογραφή 2021 απογράφηκαν 472 κάτοικοι ενώ με αυτήν του 2011 ήταν 231. 

## Εξωτερικοί σύνδεσμοι

* Παραλία Στόμιο από τον ιστότοπο https://www.experttravel.gr/.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Ιεράπετρας
Παναγία Κακαβιώτισσα

Ο **Ναΐσκος της Παναγιάς Κακαβιώτισσας** είναι ένα ιδιαίτερο χριστιανικό  στη Λήμνο, χτισμένο μέσα σε μια βραχώδη σπηλιά στην κορυφή του βουνού Κάκαβου, κοντά στο χωριό Θάνος, αφιερωμένο στη Κοίμηση της Θεοτόκου. Αποτελεί μοναδικό δείγμα λατρευτικού χώρου χωρίς σκεπή, με φυσικό σκέπαστρο τον ίδιο τον βράχο.

Το εξωκκλήσι, σύμφωνα με την παράδοση, σχετίζεται με Μοναχούς οι οποίοι ανήκαν στην Μονή Μεγίστης Λαύρας του Αγίου Όρους, και εγκαταστάθηκαν στον τόπο αυτό για να προστατευθούν από τις επιθέσεις των Τούρκων, κατά την περίοδο της Τουρκοκρατίας. Ο τελευταίος εν ζωή Μοναχός λέγεται πως πήγε στο Άγιο Όρος. Πριν την αναχώρησή του εμπιστεύτηκε την εικόνα της Παναγίας σε έναν Λήμνιο βοσκό, από την οικογένεια Μουμτζή, ο οποίος ήταν από το χωριό Κοντιά. Η εικόνα της Παναγίας σήμερα φυλάσσεται από απογόνους της οικογενείας και μεταφέρεται στο εξωκκλήσι τις ημέρες των εορτών για την τέλεση της θείας λειτουργίας.

Η μοναδική θεία λειτουργία στον ναΐσκο τελείται κάθε χρόνο την Τρίτη της Διακαινησίμου, λίγες μέρες μετά το Πάσχα. Η εικόνα της Παναγίας επιστρέφει για μία ημέρα στον ναΐσκο, προσελκύοντας πιστούς και επισκέπτες από όλο το νησί.

Το εξωκκλήσι είναι χτισμένο σε δύσβατο σημείο, εντός σπηλιάς. Δεν έχει σκεπή και οι τοίχοι του διατηρούν ένα λιτό αλλά επιβλητικό ύφος. Είναι ένας μικρός δίχωρος  με ορθογώνια κάτοψη και συνολική επιφάνεια 18,36 τ.μ. Οι τοίχοι του έχουν ύψος που κυμαίνεται από 1,01 έως 1,97 μέτρα και πάχος από 0,48 έως 0,67 μέτρα. Είναι χτισμένοι με ακατέργαστους και μερικώς κατεργασμένους ντόπιους γκριζωπούς λίθους και πωρόλιθους. Ο ναός είναι προσκολλημένος στον βράχο από την ανατολική πλευρά, ενώ οι υπόλοιπες τρεις πλευρές είναι ελεύθερες. Το ιερό χωρίζεται από τον κυρίως χώρο με έναν εγκάρσιο λιθόκτιστο τοίχο που λειτουργεί ως τέμπλο. Προσφέρει θέα στο Αιγαίο και περιβάλλεται από βραχώδες τοπίο. Η πρόσβαση γίνεται μέσω χωματόδρομου και κατόπιν πεζοπορίας περίπου 20-30 λεπτών. Η διαδρομή ανηφορίζει σε βραχώδες τοπίο.

Ο ναΐσκος της Παναγιάς Κακαβιώτισσας αποτελεί σημαντικό πολιτιστικό και θρησκευτικό σύμβολο της Λήμνου. Ο ιδιαίτερος χαρακτήρας της έχει προσελκύσει το ενδιαφέρον προσκυνητών, ταξιδιωτών και φωτογράφων. Η συντήρησή της γίνεται με την υποστήριξη της τοπικής κοινωνίας και εθελοντών, ενώ προστατεύεται ως ιστορικό μνημείο.

## Παραπομπές


Κατηγορία:Ιερά Μητρόπολις Λήμνου και Αγίου Ευστρατίου
Κατηγορία:Αξιοθέατα Λήμνου
Κατηγορία:Εκκλησίες στο Βόρειο Αιγαίο
Γάιος Κλαύδιος Κανίνας

Ο **Γάιος Κλαύδιος Κανίνα**, λατιν.: *Gaius Claudius Canina*, ήταν Ρωμαίος πολιτικός τον τρίτο αιώνα π.Χ.

## Σταδιοδορμία
Ο Γάιος Κλαύδιος Κανίνα ήταν ύπατος το 285 π.Χ., με συνάδελφο τον Μάρκο Αιμίλιο Λέπιδο και το 273 με τον Γάιο Φάβιο Λικίνιο. Κατά τη διάρκεια της πρώτης προξενείας δεν συνέβη κάτι, που να αξίζει να αναφερθεί, αλλά στη δεύτερη, κέρδισε στον πόλεμο κατά των Λουκανών, Σαμνιτών και Bρουτίων. 

Αυτό το έτος ιδρύθηκαν οι αποικίες Κόσα και Παίστον και υπογράφηκε συνθήκη φιλίας με τον Πτολεμαίο Β' της Αιγύπτου. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Συκιά Ιεράπετρας Λασιθίου

Η **Συκιά** Ιεράπετρας είναι ακατοίκητος οικισμός της Κοινότητος Μύθων του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθόυ της Κρήτης. 

Βρίσκεται προς τα δυτικά όρια με την Περιφερειακή Ενότητα Ηρακλείου, σε υψόμετρο 240 μέτρα περίπου ενώ απέχει 18 χιλιόμετρα Β.-ΒΔ. της Ιεράπετρας και 8 χιλιόμετρα Α. από τους Μύθους. 

Απογράφεται επίσημα, για πρώτη φορά ως ξεχωριστός οικισμός της Κοινότητος Μύθων το 1991, ενώ το 1940 και το 1951 έγινε απογραφή ώς Συκέα και ανήκε στην Κοινότητα Μαλών.

Σύμφωνα με την απογραφή 2021 δεν έχει μόνιμους κατοίκους ενώ με αυτήν του 2011 είχε 2.

## Σημείωση
Στο Λασίθι αλλά το Δήμο Σητείας υπάρχει ο συνώνυμος οικισμός Συκιά ή Συκέα.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Πόπλιος Βαλέριος Λαιβίνος

Ο **Πόπλιος Βαλέριος Λαιβίνος**, λατιν.: *Publius Valerius Laevinus* ήταν διοικητής των ρωμαϊκών δυνάμεων στη μάχη της Ηράκλειας το 280 π.Χ., στην οποία ηττήθηκε από τον Πύρρο της Ηπείρου. Στον *[[Βίοι Παράλληλοι|Βίο του Πύρρου]]*, ο Πλούταρχος έγραψε ότι ο Γάιος Φαβρίκιος Λουσκίνος είπε γι' αυτή τη μάχη, ότι δεν ήταν οι Ηπειρώτες που είχαν νικήσει τους Ρωμαίους, αλλά μόνο ο Πύρρος που είχε νικήσει τον Λαιβίνο.

Ο Λαιβίνος ήταν ύπατος, μαζί με τον Τιβέριο Κορουνκάνιο, το 280 π.Χ.

## Δείτε επίσης
* Γένος Βαλερίων
* Πύρρειος Πόλεμος

## Παραπομπές


## Πηγές
* *Βίος Πύρρου* του Πλουτάρχου https://penelope.uchicago.edu/Thayer/E/Roman/Texts/Plutarch/Lives/Pyrrhus*.html http://classics.mit.edu/Plutarch/pyrrhus.html

Κατηγορία:Ρωμαίοι πολιτικοί
Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι ύπατοι του 3ου αιώνα π.Χ.
Γάιος Φάβιος Δορσούων Λικίνος

Ο **Γάιος Φάβιος Δορσούων Λικίνιος**, λατιν.: *Gaius Fabius Dorsuo Licinius* ήταν Ρωμαίος πολιτικός τον τρίτο αιώνα π.Χ.

Ήταν μέλος του γένους των Φαβίων. Ο Mάρκος Φάβιος Δορσούων, ύπατος του 345 π.Χ., φαίνεται να ήταν ο παππούς του. Ο Μάρκος Φάβιος Λικίνιος, που ήταν ύπατος το 246 π.Χ., ήταν γιος του. 

Ο ίδιος ο Γάιος Φάβιος Δορσούων Λικίνος κατείχε την υπατεία το 273 π.Χ. με συνάδελφο τον Γάιο Κλαύδιο Κανίνα. 

## Αναφορές

Κατηγορία:Φάβιοι
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Κολοκυθάκι

μικρογραφία|Καλοκαιρινές ποικιλίες της κοινής κολοκυθιάς (C. pepo). Διακρίνονται τα διαφόρων χρωμάτων κολοκυθάκια, όπως επίσης και τα στρογγυλά κολοκυθάκια (globe squash).

Το **κολοκυθάκι** (αγγ. zucchini, courgette, baby marrow ή marrow squash) είναι μια ποικιλία καλοκαιρινής κολοκυθιάς *Cucurbita pepo,* η οποία ανήκει στην οικογένεια των κολοκυνθοειδών (*Cucurbitaceae*), και καλλιεργείται για τους βρώσιμους καρπούς της. Τα κολοκυθάκια μπορούν να μαγειρευτούν ως λαχανικά. Τα άνθη είναι επίσης βρώσιμα και μερικές φορές τηγανίζονται.

Οι περισσότερες ποικιλίες έχουν σκούρο πράσινο κυλινδρικό καρπό, αλλά μερικές παράγουν στρογγυλά ή ενδιάμεσα σχήματα σε χρώματα που κυμαίνονται από κιτρινοπράσινο έως σχεδόν μαύρο. Όταν ωριμάσουν, μπορούν να φτάσουν σχεδόν το 1 μέτρο σε μήκος, αλλά συνήθως συλλέγονται όταν φτάσουν περίπου τα 15–25 εκατοστά.

Στη βοτανική, ο καρπός του κολοκυθιού θεωρείται ότι είναι μία ράγα (pepo), ένας καρπός με σκληρό περικάρπιο. Στη μαγειρική, αντιμετωπίζεται ως λαχανικό, συνήθως μαγειρεμένο και τρώγεται ως συνοδευτικό ή αλμυρό πιάτο, αν και περιστασιακά χρησιμοποιείται και σε γλυκά πιάτα.

Τα κολοκυθάκια κατάγονται από τα κολοκύθια που άρχισαν να χρησιμοποιούνται για πρώτη φορά στη Μεσοαμερική πριν από περισσότερα από 7.000 χρόνια, αλλά τα ίδια τα κολοκυθάκια άρχισαν να καλλιεργούνται ευρέως στο Μιλάνο στα τέλη του 19ου αιώνα.

## Παραπομπές


Κατηγορία:Κολοκυνθοειδή
Πόπλιος Κορνήλιος Δολαβέλλας (ύπατος το 283 π.Χ.)

Ο **Πόπλιος Κορνήλιος Δολαβέλλα**, λατιν.: *Publius Cornelius Dolabella* ήταν ύπατος της Ρωμαϊκής Δημοκρατίας το 283 π.Χ. Είναι πιο γνωστό ότι νίκησε μία συνδυασμένη δύναμη των Ετρούσκων και των Boΐων και των Σηνώνων, δύο από τις γαλατικές φυλές της βόρειας Ιταλίας, στη μάχη της λίμνης Βαδίμον το 283 π.Χ. Ο Αππιανός τον ονόμασε αρχηγό της εκστρατείας που κατέστρεψε τη Γαλατική γη (Ager Gallicus, το όνομα που έδωσαν οι Ρωμαίοι στη γη που είχε κατακτηθεί από τους Σήνωνες Γαλάτες) και έδιωξε τους Σήνωνες από τη γη τους. Αυτό το επεισόδιο κατέγραψε και ο Πολύβιος. Στο κείμενο του Πολύβιου, αυτό συνέβη πριν από τη μάχη της λίμνης Βαδίμον. Στο κείμενο του Aππιανού είναι ασαφές, και μπορεί να συνέβη μετά.  

Σύμφωνα με τον Αππιανό, ο Δολαβέλλα σκοτώθηκε το 282 π.Χ. όταν οι Ταραντίνοι επιτέθηκαν, και βύθισαν έναν μικρό στόλο τριήρεων υπό τη διοίκηση του ναύαρχου Λεύκιου Βαλέριου. Πνίγηκε, ή αιχμαλωτίστηκε και εκτελέστηκε στην πόλη.

## Αναφορές

## Εξωτερικοί σύνδεσμοι
* Appian's History of Rome: The Samnite Wars 

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γάιος Κουίνκτιος Κλαύδος

Ο **Γάιος Κουίνκτιος Κλαύδος**, λατιν.: *Gaius Quinctius Claudus*, ήταν Ρωμαίος πολιτικός τον τρίτο αιώνα π.Χ.

Σε ορισμένους καταλόγους το όνομά του αναφέρεται ως *Kαίσων (Kaeso).*  Από το πατρίκιο γένος των Κουινκτίων, εξελέγη ύπατος το 271, με συνάδελφο τον Λεύκιο Γενούκιο Κλεψίνα.  Δεν είναι πολλά γνωστά για την υπατεία του.

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λεύκιος Αιμίλιος Βαρβούλας

Ο **Λεύκιος Αιμίλιος Βαρβούλα,** Κουίνκτιου υιός, Κουίνκτιου εγγονός, λατιν.: *Lucius Aemilius Barbula, Q. f., Q. n.* (π. 281-280 π.Χ.), ήταν Ρωμαίος πολιτικός και στρατηγός από το γένος των Αιμιλίων, που ήταν πατρίκιοι . Εξελέγη ύπατος για το 281 π.Χ., και του δόθηκε εντολή κατά των Σαμνιτών. Εισέβαλε στην επικράτεια του Τάραντα (Tarentum), η οποία κάλεσε σε βοήθεια τον Πύρρο της Ηπείρου. Το 280 π.Χ. του απονεμήθηκε θρίαμβος για τις νίκες του στον Τάραντα, στο Σάμνιον και αλλού. 

Ο Bαρβούλα ήταν γιος του Κόιντου Αιμίλιου Βαρβούλα, υπάτου του 317 και του 311, και εγγονός ενός άλλου Κόιντου. Ο γιος του, Mάρκος Αιμίλιος Βαρβούλα έγινε ύπατος το 230, η τρίτη και τελευταία διαδοχική γενιά υπάτων από αυτόν τον κλάδο.

## Αναφορές

## Πηγές
* Smith, William. "BARBULA: 2. L. Aemilius Barbula"  *Λεξικό Ελληνικής και Ρωμαϊκής Βιογραφίας και Μυθολογίας* (1870), ηλεκτρονική έκδοση. τ. 1, σελίδα 461-462
* T. Robert S. Broughton : *The Magistrates Of The Roman Republic.* *Τομ.* *1: 509 π.Χ. - 100 π.Χ* . Κλίβελαντ / Οχάιο: Case Western Reserve University Press, 1951. Ανατύπωση 1968. (Philological Monographs. Edited by the American Philological Association. Vol. 15, 1)

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Πόπλιος Σεμπρώνιος Σοφός (ύπατος το 268 π.Χ.)

Ο **Πόπλιος Σεμπρώνιος Σοφός**, λατιν.: *Publius Sempronius Sophus*, ήταν Ρωμαίος πολιτικός τον τρίτο αιώνα π.Χ.

## Σταδιοδορμία
Ο Π. Σεμπρώνιος Σόφος υπηρέτησε ως ύπατος το 268 π.Χ. μαζί με τον Άππιο Κλαύδιο Ρούσο ως συνάδελφό του.  Εκείνο το έτος, διεξήγαγαν πόλεμο εναντίον των Πικηνών, οι οποίοι είχαν ξεκινήσει μία εξέγερση τον προηγούμενο χρόνο. Οι ύπατοι θριάμβευσαν εναντίον τους.  Οι Ρωμαϊκές Αποικίες του Aριμίνιου και του Bενεβέντου ιδρύθηκαν το έτος αυτό. 

Το 252 π.Χ. ο Σεμπρώνιος Σόφος υπηρέτησε ως τιμητής (censor) και έδιωξε 16 συγκλητικούς από τη Σύγκλητο. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Μαρία Μυριοκεφαλιτάκη

Η **Μαρία Μυριοκεφαλιτάκη** (Ρέθυμνο, 8 Ιανουαρίου 2001) είναι διεθνής Ελληνίδα υδατοσφαιρίστρια, η οποία αγωνίζεται στη θέση της φουνταριστής και η οποία είναι βασικό μέλος της γυναικείας ομάδας υδατοσφαίρισης του Ολυμπιακού και της Εθνικής Ελλάδας. 

Θεωρείται ως μια από τις καλύτερες πολίστριες - φουνταριστές στο παγκόσμιο πόλο.

## Καριέρα
Η Μαρία Μυριοκεφαλιτάκη ξεκίνησε την καριέρα της το 2011 στο Ρέθυμνο με την ομάδα του Ναυτικού Ομίλου Ρεθύμνου (Ν.Ο.Ρ). Το 2013 πραγματοποίησε την πρώτη συμμετοχή της με την γυναικεία ομάδα του συλλόγου ενώ το 2016 βοήθησε τον σύλλογο της στην κατάκτηση της 3ης θέσης στο Πρωτάθλημα. Την ίδια χρονιά αγωνίστηκε για πρώτη φορά στην Ευρώπη φορώντας το σκουφάκι του Ν.Ο.Ρ. Το 2017 εντάχθηκε στον Ολυμπιακό Πειραιώς, όπου έχει συμβάλει σημαντικά στις επιτυχίες της ομάδας. Το 2019, αναδείχθηκε πρώτη σκόρερ στο Παγκόσμιο Πρωτάθλημα Νεανίδων στο Βελιγράδι, σημειώνοντας 29 γκολ σε 6 αγώνες. Στον μικρό τελικό, πέτυχε πέντε γκολ εναντίον της Αυστραλίας, βοηθώντας την Ελλάδα να κατακτήσει το χάλκινο μετάλλιο.

Στον τελικό της Euro League το 2022, σημείωσε τρία γκολ, συμβάλλοντας καθοριστικά στην κατάκτηση του τροπαίου από τον Ολυμπιακό. Το 2021, ανανέωσε το συμβόλαιό της με τον Ολυμπιακό για τέσσερα ακόμη χρόνια, έως το καλοκαίρι του 2025.

## Εθνική Ομάδα
Η Μυριοκεφαλιτάκη είναι βασικό μέλος της Εθνικής Ελλάδας. Στον αγώνα κατά της Ουγγαρίας για τα προκριματικά του World Cup 2025, αναδείχθηκε πολυτιμότερη παίκτρια. Στον ημιτελικό του World Cup 2025 στην Τσενγκντού της Κίνας, σημείωσε πέντε γκολ εναντίον της Ιταλίας, συμβάλλοντας στην πρόκριση της Ελλάδας στον τελικό.

## Τίτλοι και διακρίσεις
### Με Ολυμπιακό Πειραιώς
* Πρωταθλήματα Ελλάδας: **7** (2018, 2019, 2020, 2021, 2022, 2023, 2024)
* Κύπελλα Ελλάδας:  **6** (2018, 2020, 2021, 2022, 2023, 2025)
* Super Cup Ελλάδας: **2** (2020,2024)
* Euro League: **2** (2021, 2022)
* Len Super Cup: **2** (2021,2022)

### Με Εθνική Ελλάδας
* Ασημένιο μετάλλιο στο Παγκόσμιο Πρωτάθλημα Νέων Γυναικών (2017)
* Χάλκινο μετάλλιο στο Παγκόσμιο Πρωτάθλημα Νεανίδων (2019)
* Ασημένιο μετάλλιο στο Παγκόσμιο Πρωτάθλημα Νέων Γυναικών (2021)
* Ασημένιο μετάλλιο στο Ευρωπαϊκό Πρωτάθλημα (2022)
* 7η θέση στους Θερινούς Ολυμπιακούς Αγώνες: Παρίσι (2024)
* Χρυσό μετάλλιο στο Παγκόσμιο Κύπελλο, Water Polo World Cup (2025)
* Χρυσό μετάλλιο στο Παγκόσμιο Πρωτάθλημα , Word Aquatics Championsips (2025)

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ν.Ο. Ρεθύμνου
Κατηγορία:Υδατοσφαιρίστριες ΟΣΦΠ
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Κατηγορία:Φουνταριστοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Γάιος Γενούκιος Κλεψίνα

Ο **Γάιος Γενούκιος Κλεψίνα**, λατιν.: *Gaius Genucius Clepsina*, ήταν Ρωμαίος πολιτικός τον τρίτο αιώνα π.Χ.

## Οικογένεια
Ήταν μέλος του γένους των Γενουκίων. Αδελφός του ήταν ο Λεύκιος Γενούκιος Κλεψίνα, ύπατος το 271 π.Χ.

## Σταδιοδορμία
Ο Γενούκιος κατείχε την υπατεία το 276 π.Χ. με συνάδελφο τον Κόιντο Φάβιο Μάξιμο Γούργες.  Το 270 π.Χ. ήταν ξανά ύπατος, τώρα με τον Γναίο Κορνήλιο Βλασίωνα. Το Ρήγιον ελευθερώθηκε από τη λεγεώνα της Καμπανίας κατά τη διάρκεια της δεύτερης υπατείας του. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Δέκιμος Ιούνιος Πέρα

Ο **Δέκιμος Ιούνιος Πέρα**, λατιν.: *Decimus Junius Pera* ήταν Ρωμαίος πολιτικός τον τρίτο αιώνα π.Χ.

## Οικογένεια
Ήταν μέλος του γένους των Ιουνίων. Γιος του ήταν ο Mάρκος Ιούνιος Πέρα, ύπατος το 230 π.Χ. 

## Σταδιοδορμία
Ο Ιούνιος Πέρα κατείχε την υπατεία μαζί με τον Nουμέριο Φάβιο Πίκτωρα το 266 π.Χ. Εκείνη τη χρονιά οι ύπατοι εόρτασαν δύο φορές θριάμβους, πρώτα για τη νίκη τους  επί της Σασίνας, στη συνέχεια για τους Σαλεντίνους και τους Μεσσαπίους. 

Το 253, ο Δ. Ιούνιος Πέρα υπηρέτησε ως τιμητής (censor).

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λεύκιος Βαλέριος Φλάκκος (ύπατος το 261 π.Χ.)

Ο **Λεύκιος Βαλέριος Φλάκκος**, λατιν.: *Lucius Valerius Flaccus* ήταν Ρωμαίος πολιτικός και στρατηγός κατά τη μέση εποχή της Ρωμαϊκής Δημοκρατίας. Ήταν ένας από τους δύο υπάτους του 261 π.Χ., υπηρετώντας με τον Τίτο Οτακίλιο Κράσσο. Μαζί πολέμησαν στον εν εξελίξει Α΄ Καρχηδονιακό Πόλεμο: εκστράτευσαν στη Σικελία.  Πριν αποπλεύσουν στη Σικελία, ενίσχυσαν την παράκτια άμυνα της Ιταλίας ενάντια στις επιθέσεις του Αννίβας Γίσκων, ενός Καρχηδονίου ναυάρχου που στάλθηκε για επιδρομή στην ακτή της Τυρρηνίας. Οι ύπατοι πολιόρκησαν το Μυτιστράτον, αλλά τελικά εκδιώχθηκαν από τον Αμίλκαρ, τον νέο διοικητή του Σικελικού στρατού της Καρχηδόνας, ο οποίος τους προκάλεσε ήττα στις Θέρμες κοντά στο Παλέρμο. Επέστρεψαν στην Ιταλία, όπου άρχισαν να ναυπηγούν στόλο. Αυτός ο στόλος ήταν ο πρώτος ρωμαϊκός στόλος πολεμικών πλοίων που δημιουργήθηκε ποτέ, μετά από το παράδειγμα της Καρχηδόνας. Το 260 αυτός ο στόλος ήταν έτοιμος. 

Πιθανώς ήταν ο πρόγονος όλων των μεταγενέστερων υπάτων με αυτό το όνομα, αφού σηματοδοτεί την πρώτη εμφάνιση ενός Λεύκιου Βαλέριου Φλάκκου στον κατάλογο των υπάτων. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Γάιος Φουνδάνιος Φούνδουλος

Ο **Γάιος Φουνδάνιος Φούνδουλος**, λατιν.: *Gaius Fundanius Fundulus*, ήταν Ρωμαίος πολιτικός του γένους των Φουνδανίων τον τρίτο αιώνα π.Χ.

## Σταδιοδορμία
Το 248 π.Χ. ο Φούνδουλος, ως τριβούνος των πληβείων, κατηγόρησε τον Πόπλιο Κλαύδιο Πούλχερ για προδοσία, λόγω της ήττας στη μάχη της Δρέπανας και της θανάτωσης των ιερών πτηνών. Ο Κλαύδιος Πούλχερ καταδικάστηκε, και λίγο αργότερα αυτοκτόνησε.  Το 246 π.Χ., ενώ υπηρετούσε ως αγορανόμος (aedile), ο Φουνδάνιος Φούνδουλος επέβαλε πρόστιμο στην Κλαυδία, αδελφή του Κλαύδιου Πούλχερ, επειδή προσέβαλε τους πληβείους. 

Το 243 π.Χ. εξελέγη ύπατος μαζί με τον Γάιο Σουλπίκιο Γάλλο. Οι ύπατοι πολέμησαν επιτυχώς στη Σικελία εναντίον του Αμίλκαρ Βάρκα κατά τη διάρκεια του Α΄ Καρχηδονιακού Πολέμου. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Κουντούρης

Ως ελληνικό επώνυμο το όνομα **Κουντούρης** μπορεί να αναφέρεται σε κάποιο από τα παρακάτω πρόσωπα:

* Δημήτρης Κουντούρης (γενν. 1950), καθηγητής της Νευρολογίας και Ψυχιατρικής
* Δημήτρης Κουντούρης (γενν. 1981), μουσικός της ραπ, γνωστός με το καλλιτεχνικό ψευδώνυμο **«Ανδρείκελος»**
* Δημήτριος Κουντούρης (1880-1930), πόλιτικός από το Βελεστίνο, βουλευτής Βόλου
* Μιχαήλ Κουντούρης (1931-2025), δήμαρχος Βόλου
* Νικόλαος Κουντούρης (1903-1990), χημικός και πολιτικός (δήμαρχος Καλύμνου, βουλευτής Δωδεκανήσων και υφυπουργός Εμπορίου)

Μπορεί επίσης να αναφέρεται στο ακρωτήριο Άκρα Κουντούρης.

## Δείτε επίσης
* Κουντουράς
Γάιος Ατίλιος Ρέγουλος (ύπατος το 257 π.Χ.)

Ο **Γάιος Ατίλιος Ρέγουλος Σεράνος**, Μάρκου υιός, Μάρκου εγγονός, λατιν.: *Gaius Atilius Regulus* *Serranus, Μ. f., M. n.* (άκμασε το 257–250 π.Χ.) ήταν Ρωμαίος, την εποχή της Δημοκρατίας, ύπατος που κατείχε δύο φορές την υπατεία στα μέσα του 3ου αι. (257, 250) π.Χ. Φαίνεται να μην έχει στενή σχέση με τον Mάρκο Ατίλιο Ρέγουλο, Μάρκου υιό, Λεύκιου εγγονό, ύπατο το 256 π.Χ., διότι ο παππούς του Γ. Ατίλιου Ρέγουλου ονομαζόταν Mάρκος. Πιθανότατα οι παππούδες τους ήταν αδέλφια, και οι ύπατοι του 257 και του 256 αντίστοιχα ήταν 2α εξαδέλφια.

## Σταδιοδορμία
Ο Γάιος Ατίλιος Ρέγουλος Σεράνος, ήταν ύπατος για πρώτη φορά το 257 π.Χ., με τον πατρίκιο Γναίο Κορνήλιο Βλαισίωνα, και διεξήγε τον Α΄ Καρχηδονιακό Πόλεμο κατά των Καρχηδονίων. Νίκησε τον καρχηδονιακό στόλο στις Λιπάρες νήσους, αν και όχι χωρίς σημαντικές απώλειες. Στη συνέχεια απέκτησε τα νησιά Λιπάρα και Μελίτη, τα οποία κατέστρεψε με φωτιά και σπαθί. Κατά την επιστροφή του στη Ρώμη, έλαβε την τιμή του ναυτικού θριάμβου. 

Ο Ατίλιος Ρέγουλος ήταν ύπατος για δεύτερη φορά το 250, με πατρίκιο συνάδελφό του τον Λεύκιο Μάνλιο Βούλσωνα. Ο μύθος λέει ότι όργωνε στο χωράφι, όταν η αντιπροσωπεία από τη Ρώμη τον ενημέρωσε ότι είχε επανεκλεγεί ύπατος (*Aen.* 6.844). Αυτό το έτος, οι Ρωμαίοι κέρδισαν μία λαμπρή νίκη στην Πάνορμο, υπό τον ανθύπατο Λεύκιο Καικίλιο Μέτελλο. Νομίζοντας ότι είχε έρθει πλέον η ώρα να τελειώσει ο πόλεμος, έστειλαν και τους δύο υπάτους στη Σικελία με στρατό από τέσσερις λεγεώνες και διακόσια πλοία. Ο Ατίλιος Ρέγουλος και ο συνάδελφός του ανέλαβαν την πολιορκία του Λιλύβαιου, της σημαντικότερης Καρχηδονιακής κατοχής στη Σικελία, αλλά απέτυχαν στις προσπάθειές τους να την προσεγγίσουν λόγω θύελλας, και αφού έχασαν μεγάλο αριθμό ανδρών, αναγκάστηκαν να μετατρέψουν την πολιορκία σε αποκλεισμό. 

## Αναφορές

## Πηγές
* William Smith, *[[Λεξικό της ελληνικής και ρωμαϊκής βιογραφίας και μυθολογίας|Dictionary of Greek and Roman Biography and Mythology]]*, 1870, "G. Atilius M. f. M. n. Regulus Serranus" 
* William Smith, *[[Λεξικό της ελληνικής και ρωμαϊκής βιογραφίας και μυθολογίας|Dictionary of Greek and Roman Biography and Mythology]]*, 1870, "Serranus" 

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Σπούριος Καρβίλιος Μάξιμος Ρούγα

Ο **Σπούριος Καρβίλιος Μάξιμος Ρούγα**, λατιν.: *Spurius Carvilius Ruga* (απεβ. το 212 π.Χ.) ήταν Ρωμαίος ύπατος το 234 και το 228 π.Χ. Ο Σπούριος Καρβίλιος Ρούγα, ο διδάσκαλος σχολείου, ήταν απελεύθερός του. 

## Υπατεία
Ο γιος του Σπούριου Καρβίλιου Μάξιμου, ο Καρβίλιος Μάξιμος Ρούγα εξελέγη ύπατος με τον Λεύκιο Ποστούμιο Αλβίνο για το έτος 234 π.Χ. Συνέχισε τον πόλεμο με τους Κορσικανούς και στη συνέχεια με τους Σαρδηνούς, επί των οποίων κέρδισε νίκη. 

Ο Καρβίλιος Μάξιμος ήταν ύπατος για δεύτερη φορά το 228 π.Χ. με τον Κόιντο Φάβιο Μάξιμο Βερουκόσο. Ο Κικέρων αναφέρει, ότι δεν είχε αντίρρηση στον προτεινόμενο αγροτικό νόμο για τη διαίρεση των εδαφών της Εντεύθεν των Άλπεων Γαλατία (κοιλάδα του Πάδου), αν και ο Πολύβιος δήλωσε, ότι αυτός ο νόμος είχε ψηφιστεί τέσσερα χρόνια νωρίτερα.  

## Μετέπειτα σταδιοδρομία
Μετά την καταστροφή των Καννών, ο Καρβίλιος παρατήρησε τον πολύ μειωμένο αριθμό της Συγκλήτου και βλέποντας την αβέβαιη πίστη των Λατίνων συμμάχων της Ρώμης ενόψει της εισβολής του Αννίβα, πρότεινε να εκλεγούν δύο συγκλητικοί από καθεμία από τις λατινικές φυλές, καλύπτοντας έτσι όλες τις κενές θέσεις με αυτό. Η πρόταση αυτή απορρίφθηκε με τη μέγιστη αγανάκτηση και περιφρόνηση. 

Ο Καρβίλιος ήταν οιωνοσκόπος (augur) την εποχή του τέλους του το 212 π.Χ. 

## Διαζύγιο
Μερικές πηγές αναφέρουν ότι ο Καρβίλιος ήταν το πρώτο άτομο στη Ρώμη, που διαζεύχθηκε τη γυναίκα του, κάτι που έκανε λόγω τής ατεκνίας της. Η συμπεριφορά του σε αυτό το θέμα αποδοκιμάστηκε γενικά. Ωστόσο μπορεί να σημειωθεί, ότι οι νόμοι των Δώδεκα Πινάκων προέβλεπαν διαζύγιο, περισσότερο από δύο αιώνες πριν από τον Καρβίλιο.    

## Υποσημειώσεις

## Πηγές
* Smith, William, ed. (1870). "Maximus, Carvilius (2)". Dictionary of Greek and Roman Biography and Mythology. Vol. 2. pp.&nbsp;987–88.      

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Ειρήνη Νίνου

Η **Ειρήνη Νίνου** (γεννημένη στις 20 Σεπτεμβρίου 2002) είναι Ελληνίδα αθλήτρια της υδατοσφαίρισης και αγωνίζεται στον Εθνικό Πειραιώς. Είναι μία από τις κορυφαίες επιθετικούς στην Ευρώπη στο άθλημα της υδατοσφαίρισης.

Διετέλεσε βασικό μέλος της εθνικής ομάδας της Ελλάδας που κατέκτησε το ασημένιο μετάλλιο στο Πρωτάθλημα Ευρώπης Υδατοσφαίρισης Γυναικών 2022 στο Σπλιτ της Κροατίας, καθώς και το ασημένιο μετάλλιο στο Πρωτάθλημα Ευρώπης Υδατοσφαίρισης Γυναικών 2024 στο Άιντχόβεν της Ολλανδίας. Με τον Εθνικό κατέκτησε το Κύπελλο Ελλάδας 2023–24, νικώντας τον Ολυμπιακό Πειραιά.

## Καριέρα
Η Νίνου ξεκίνησε την καριέρα της στον Ολυμπιακό Πειραιώς, όπου αγωνίστηκε για πρώτη φορά στη γυναικεία ομάδα την περίοδο 2016–17. Στη συνέχεια, αγωνίστηκε στις ομάδες της Βουλιαγμένης, της Γλυφάδας και του Εθνικού Πειραιά. Τον Ιούλιο του 2024, επέστρεψε στον Ολυμπιακό Πειραιώς, υπογράφοντας διετές συμβόλαιο.

Κατά την αγωνιστική περίοδο 2021–22, αναδείχθηκε πρώτη σκόρερ της Α1 κατηγορίας γυναικών, σημειώνοντας περισσότερα από 100 γκολ. Επιπλέον, το 2023–24, συνέβαλε στην κατάκτηση του Κυπέλλου Ελλάδας με τον Εθνικό Πειραιώς, νικώντας τον Ολυμπιακό στον τελικό.

## Εθνική Ομάδα
Η Νίνου είναι βασικό μέλος της Εθνικής Ελλάδας. Συμμετείχε στο Παγκόσμιο Πρωτάθλημα του 2019 στη Νότια Κορέα, καθώς και στο Παγκόσμιο Πρωτάθλημα του 2022. Το 2022, συνέβαλε στην κατάκτηση του ασημένιου μεταλλίου στο Ευρωπαϊκό Πρωτάθλημα Υδατοσφαίρισης Γυναικών στο Σπλιτ της Κροατίας, ενώ το 2024, η Εθνική ομάδα κατέκτησε επίσης το ασημένιο μετάλλιο στο Ευρωπαϊκό Πρωτάθλημα στο Αϊντχόφεν της Ολλανδίας.

Τον Απρίλιο 2025 με την Εθνική ομάδα κατέκτησε στην Κίνα το χρυσό μετάλλιο στο Παγκόσμιο Κύπελλο 2025.

## Τίτλοι και διακρίσεις
### Με Εθνικό Πειραιώς
* Κύπελλο Ελλάδας: 2023–24

### Με Εθνική Ελλάδας
* Ασημένιο μετάλλιο στο Ευρωπαϊκό Πρωτάθλημα Υδατοσφαίρισης Γυναικών: 2022, 2024
* Χρυσό μετάλλιο στο Παγκόσμιο Κύπελλο (Τσενγκτού, Κίνα) και στο Παγκόσμιο Πρωτάθλημα Γυναικών (Σιγκαπούρη) World Aquatics: 2025

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες Γλυφάδας
Κατηγορία:Υδατοσφαιρίστριες Εθνικού Πειραιώς
Κατηγορία:Μεταλλιοφόροι στην υδατοσφαίριση σε Παγκόσμιο Κύπελλο
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Υδατοσφαιρίστριες Εθνικής Ελλάδας
Καλυβίτης Λασιθίου

Ο **Καλυβίτης** είναι πολύ μικρός οικισμός της Κοινότητος Ορεινού του Δήμου Ιεράπετρας και της τέως Επαρχίας Σητείας  στην Περιφερειακή Ενότητα Λασιθίου της Κρήτης.

## Γενικά στοιχεία
Ο Καλυβίτης βρίσκεται προς τα νότια παράλια του νησιού, στους νότιους πρόποδες της Θρυπτής σε υψόμετρο 240 μέτρα ενώ απέχει περίπου 23 χιλιόμετρα Α.-ΒΑ. από την Ιεράπετρα και 10 χιλιόμετρα Δ.-ΒΔ. από τον Μακρύ Γυαλό. Δυτικά του είναι τα Σχινοκάψαλα και βόρεια το Ορεινό.  

Απογράφεται επίσημα, για πρώτη φορά ως ξεχωριστός οικισμός το 1961 στην κοινότητα Ορεινού. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Ορεινό, τον Άγιο Παντελεήμονα και τον Ανδριανό αποτελούν την κοινότητα Ορεινού που υπάγεται στη Δημοτική Ενότητα Μακρύ Γιαλού του Δήμου Ιεράπετρας ενώ σύμφωνα με την απογραφή 2021 απογράφηκαν 7 κάτοικοι ενώ με αυτήν του 2011 ήταν 5.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Καμάρα Καλαμαύκας Λασιθίου

Η **Καμάρα**  είναι πολύ μικρός οικισμός της Κοινότητος Καλαμαύκας του Δήμου Ιεράπετρας και της τέως Επαρχίας Ιεράπετρας στην Περιφερειακή Ενότητα Λασιθίου της Κρήτης. 

Βρίσκεται στους πρόποδες της Δίκτης, σε υψόμετρο 160 μέτρα. Το χωριό απέχει 9 χιλιόμετρα βορειοδυτικά της Ιεράπετρας και 6 νοτιοανατολικά από την Καλαμαύκα ενώ στα ανατολικά του είναι η τεχνητή λίμνη Μπραμιανών. 

Απογράφεται επίσημα, για πρώτη φορά ως ξεχωριστός οικισμός το 1961 στην κοινότητα Καλαμαύκας. Σύμφωνα με το σχέδιο Καλλικράτης μαζί με την Καλαμαύκα και το Ψαθί αποτελούν την κοινότητα Καλαμαύκας που υπάγεται στη Δημοτική Ενότητα Ιεράπετρας του Δήμου Ιεράπετρας ενώ σύμφωνα με την απογραφή 2021 έχει 15 μόνιμους κατοίκους ενώ με αυτήν του 2011 είχε 27.

## Σημείωση
Στο Λασίθι αλλά στο Δήμο Σητείας υπάρχει ο συνώνυμος οικισμός Καμάρα.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Καλόγεροι Λασιθίου

Οι **Καλόγεροι** ή ο **Καλόγερος** είναι οικισμός της Κοινότητος Ανατολής του Δήμου Ιεράπετρας και της τέως Επαρχίας Ιεράπετρας στην Περιφεριακή Ενότητα Λασιθίου της Κρήτης.

## Γενικά στοιχεία
Οι Καλόγεροι βρίσκονται προς τα νότια παράλια του νησιού, σε υψόμετρο 90 μέτρα και απέχουν περίπου 8 χιλιόμετρα Α.-ΒΑ. από το κέντρο της Ιεράπετρας.  
αριστερά|μικρογραφία|222x222εσ|Η τεχνητή λίμνη Μπραμιανών.
Βορειοδυτικά τους είναι η Ανατολή (9 χιλιόμετρα), νοτιοανατολικά η Γρα Λυγιά (4 χιλιόμετρα) ενώ στα βορειοανατολικά η τεχνητή λίμνη Μπραμιανών (η οποία όμως ανο). Κατασκευάστηκε το 1986 για να ποτίζει τις καλλιέργειας 30.000 στρεμμάτων της Ιεράπετρας και έχει γίνει σπουδαίος υδροβιότοπος και σταθμός μεταναστευτικών πουλιών (έχει χαρακτηριστεί προστατευόμενη περιοχή). 

Αναφέρεται επίσημα, για πρώτη φορά ως ξεχωριστός οικισμός το 1925 στην κοινότητα Ανατολής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Ανατολή, τις Αμμουδάρες, τη Νέα Ανατολή και το Στόμιο αποτελούν την κοινότητα Ανατολής που υπάγεται στη Δημοτική Ενότητα Ιεράπετρας του Δήμου Ιεράπετρας ενώ σύμφωνα με την απογραφή 2021 απογράφηκαν 130 κάτοικοι ενώ με αυτήν του 2011 ήταν 5.

## Εξωτερικοί σύνδεσμοι

* Η πεζοπορική διαδρομή: Τεχνητή λίμνη Μπραμιανών (κυκλική) από τον ιστότοπο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Ιεράπετρας
Λεύκιος Ποστούμιος Μέγελος (ύπατος το 262 π.Χ.)

Ο **Λεύκιος Ποστούμιος Μέγελλος**, λατιν.: Lucius Postumius Megellus (π. 300 π.Χ. – 253 π.Χ.) ήταν πολιτικός και στρατηγός κατά τα μέσα χρόνια της Ρωμαϊκής Δημοκρατίας. Εξελέγη ύπατος το 262 π.Χ. και πολέμησε κατά τα πρώτα χρόνια του Α΄ Καρχηδονιακού Πολέμου.

## Σταδιοδορμία
Μέλος του γένους των Ποστουμίων που ήταν πατρίκιοι, ο Mέγελλος ήταν γιος του Λεύκιος Ποστούμιου Μέγελου, ο οποίος ήταν ύπατος τρεις φορές μεταξύ 305 π.Χ. και 291 π.Χ. Ο νεότερος Μέγελλος εξελέγη Ρωμαίος ύπατος με τη σειρά του το 262 π.Χ., κατά το 3ο έτος του Α΄ Καρχηδονιακού Πολέμου, στο πλευρό του Κόιντου Μαμίλιου Βίτουλου.  Μετά την ανάληψη των καθηκόντων στις αρχές Μαΐου 262 π.Χ., και οι δύο ύπατοι στάλθηκαν μέσα σε λίγες εβδομάδες από την ανάληψη των καθηκόντων τους στη Σικελία, ως απάντηση σε μία καρχηδονιακή στρατιωτική συγκέντρωση, που είδε την Καρχηδόνα να μετατρέπει την πόλη Aκράγαντα (Agrigentum) στην κύρια βάση τους στη νότια ακτή της Σικελίας.   Μετά από πιθανή εκστρατεία στη δυτική Σικελία για σύντομο χρονικό διάστημα , στη συνέχεια πέρασαν το υπόλοιπο της υπατείας τους πολιορκώντας, και τελικά καταλαμβάνοντας την πόλη Agrigentum. 

Υπάρχει ένα ανέκδοτο αυτής της μακρόχρονης εκστρατείας, που αποδόθηκε από τον Σ. I. Φροντίνο στον Μέγελο, όπου ο ύπατος παρατήρησε στρατηγική αδυναμία στις τακτικές καρχηδονιακές εξόδους, και μπόρεσε να περιτριγυρίσει τις επιτιθέμενες Καρχηδονιακές δυνάμεις, για να τους επιτεθεί από τα πίσω και να εξοντώσει εντελώς τους κουρασμένους και πεινασμένους Καρχηδονίους, όταν προσπάθησαν να υποχωρήσουν στην πόλη.  Αν και η κατάληψη της πόλης ήταν μία σημαντική νίκη για τη Ρώμη, κανένας από τους υπάτους δεν έλαβε θρίαμβο για τις επιτυχημένες ενέργειές του. 

Το 253 π.Χ. ο Μέγελος είχε την ασυνήθιστη διάκριση να εκλεγεί τόσο στο αξίωμα του πραίτορα όσο και στο αξίωμα του τιμητή την ίδια χρονιά.   Κατά την περίοδο που κατείχε αυτά τα αξιώματα, ο Μέγελος απεβίωσε.

## Παραπομπές


## Πηγές
* Broughton, T. Robert S., *The Magistrates of the Roman Republic*, Vol I (1951)
* Lazenby, John Francis, *The First Punic War: A Military History* (1996)
* Smith, William, *Dictionary of Greek and Roman Biography and Mythology*, Vol II (1867).

Κατηγορία:Αρχαίοι Ρωμαίοι στρατηγοί
Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Λίμνη Μπραμιανών

Η **Λίμνη Μπραμιανών** είναι τεχνητή λίμνη που δημιουργήθηκε το 1986 με σκοπό την άρδευση 30.000 στρεμμάτων στον κάμπο της Ιεράπετρας στο Λασίθι της Κρήτης. Η επιφάνειά της είναι περίπου 1.050 στρέμματα και μπορεί να χωρέσει 15 εκατομμύρια κυβικά μέτρα νερό. Τα νερά της συλλέγονται κυρίως από τις πηγές στην τοποθεσία "Κεφαλοβρύσι" της Καλαμαύκας και τις πηγές της Μαλάβρας αλλά και από τις πηγές στο φαράγγι του Κόρακα Μεσελέρων. Εξ' αιτίας της θέσης της αλλά και του εξαιρετικού κλίματος της περιοχής έχει γίνει σημαντικός σταθμός της Νότιας Ευρώπης για τα αποδημητικά πουλιά ενώ έχουν καταγραφεί 214 διαφορετικά είδη πουλιών αποτελώντας ένα σημαντικό οικοσύστημα.

## Εξωτερικοί σύνδεσμοι

* Η πεζοπορική διαδρομή: Τεχνητή λίμνη Μπραμιανών (κυκλική) από τον ιστότοπο https://el.wikiloc.com/.
* Η τεχνητή λίμνη και το ομώνυμο φράγμα των Μπραμιανών στο https://www.youtube.com/.
* Λίμνη Μπραμιανών στον ιστότοπο https://www.cretanbeaches.com/.

## Παραπομπές
Πίτσμπεργκ (Τέξας)

Το **Πίτσμπεργκ** () είναι πόλη και η έδρα της κομητείας Καμπ στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 4,335 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 3,3 τετραγωνικά μίλια (8,5 km2), και είναι όλη γη.
 
Το κλίμα στην περιοχή αυτή χαρακτηρίζεται από ζεστά, υγρά καλοκαίρια και γενικά ήπιους έως δροσερούς χειμώνες. Σύμφωνα με την κλιματική ταξινόμηση Köppen, το Πίτσμπεργκ έχει ένα υγρό υποτροπικό κλίμα, το Cfa στους κλιματικούς χάρτες.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Ρίτσμοντ (Τέξας)

Το **Ρίτσμοντ** () είναι πόλη και η έδρα της κομητείας Φορτ Μπεντ στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 12,816 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη του Ρίτσμοντ έχει συνολική έκταση 4,3 τετραγωνικά μίλια (11,1 km2), εκ των οποίων 3,9 τετραγωνικά μίλια (10,2 km2) είναι ξηρά και 0,35 τετραγωνικά μίλια (0,9 km2), καλύπτονται από νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Σέρμαν (Τέξας)

Το **Σέρμαν** () είναι πόλη και η έδρα της κομητείας Γκρέισον στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 47,473 κατοίκους.

Η πόλη έχει συνολική έκταση 41,5 τετραγωνικά μίλια (107,4 km2), εκ των οποίων τα 41,4 τετραγωνικά μίλια (107,2 km2) είναι ξηρά και τα 0,1 τετραγωνικά μίλια (0,2 km2), καλύπτονται από νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Στέρλινγκ Σίτι (Τέξας)

Το **Στέρλινγκ Σίτι** () είναι πόλη και η έδρα της κομητείας Στέρλινγκ στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 1,138 κατοίκους.

Η πόλη βρίσκεται στο οροπέδιο Έντουαρντς στο δυτικό-κεντρικό Τέξας κατά μήκος του ποταμού Νορθ Κόντσο. Είναι προσβάσιμη από τον αυτοκινητόδρομο 87 των ΗΠΑ και τους κρατικούς αυτοκινητόδρομους 158 και 163 και καλύπτει έκταση 0,98 τετραγωνικών μιλίων (2,5 km2), και είναι ολόκληρη γη.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Ρίτσαρντσον (Τέξας)

Το **Ρίτσαρντσον** () είναι πόλη στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 117,435 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 28,6 τετραγωνικά μίλια (74,2 km2), εκ των οποίων τα 28,6 τετραγωνικά μίλια (74,0 km2) είναι ξηρά και τα 0,08 τετραγωνικά μίλια (0,2 km2) είναι νερό.

Περίπου τα δύο τρίτα της πόλης βρίσκονται στην κομητεία Ντάλας, με το βόρειο τρίτο της πόλης στην κομητεία Κόλιν.  Από τα 28,6 τετραγωνικά μίλια (74,2 km2) που περιέχονται στα όρια της πόλης, τα 18,2 τετραγωνικά μίλια (47 km2) βρίσκονται στην κομητεία του Ντάλας, ενώ τα άλλα 9,2 τετραγωνικά μίλια (24 km2) βρίσκονται στην κομητεία Κόλιν.

Το κλίμα στην περιοχή αυτή χαρακτηρίζεται από ζεστά, υγρά καλοκαίρια και γενικά ήπιους έως δροσερούς χειμώνες.  Σύμφωνα με το σύστημα Köppen, η πόλη έχει ένα υγρό υποτροπικό κλίμα, με συντομογραφία «Cfa» στους κλιματικούς χάρτες.

## Παραπομπές


Κατηγορία:Πόλεις του Τέξας
Σονόρα (Τέξας)

Η **Σονόρα** () είναι πόλη και η έδρα της κομητείας Σάτον στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 2,391 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 2,0 τετραγωνικών μιλίων (5,1 km2), όλη γη.

Το κλίμα της Σονόρα είναι ημίξηρο, θερμό εύκρατο αλλά υγρό ηπειρωτικό, αν και οι περίοδοι μακράς ξηρασίας δεν είναι ασυνήθιστες λόγω της επιρροής των ερήμων στα δυτικά. Η ορεινή τοποθεσία επιτρέπει σε μέρος της περιοδικής υγρασίας του Κόλπου του Μεξικού να αλληλεπιδρά με μετωπικά συστήματα και υπερυψωμένο έδαφος, για να δημιουργήσει περισσότερα σύννεφα και βροχόπτωση από τοποθεσίες στα νότια ή πιο ξηρές περιοχές στα δυτικά και βορειοδυτικά. Οι καταιγίδες με έντονες βροχοπτώσεις είναι πιο συχνές την άνοιξη.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Τζέιτον (Τέξας)

Το **Τζέιτον** () είναι πόλη και η έδρα της κομητείας Κεντ στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 511 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει συνολική έκταση 1,7 τετραγωνικά μίλια (4,4 km2), όλο έδαφος.

Σύμφωνα με το σύστημα ταξινόμησης κλίματος Köppen, η πόλη έχει ένα ημίξηρο κλίμα, την κατηγορία 
BSk στους κλιματικούς χάρτες.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Τζόνσον Σίτι (Τέξας)

Το **Τζόνσον Σίτι** () είναι πόλη και η έδρα της κομητείας Μπλάνκο στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 1,627 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη Johnson έχει συνολική έκταση 1,8 τετραγωνικά μίλια (4,7 km2), όλη είναι γη. Η πόλη έχει ένα υγρό υποτροπικό κλίμα, με ζεστά καλοκαίρια και έναν γενικά άνετο χειμώνα. Οι θερμοκρασίες κυμαίνονται από 27,8 °C το καλοκαίρι έως 8,3 °C το χειμώνα.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Τάιλερ (Τέξας)

Το **Τάιλερ** () είναι πόλη και η έδρα της κομητείας Σμιθ στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 105,327 κατοίκους.

Σύμφωνα με το Γραφείο Απογραφής των Ηνωμένων Πολιτειών, η πόλη έχει έκταση 57,97 τετραγωνικά μίλια (150,1 χλμ2), από τα οποία 57,45 τετραγωνικά μίλια (148,8 χλμ2) είναι ξηρά και 0,52 τετραγωνικά μίλια (1,3 χλμ2) καλύπτονται από νερό.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Γάιος Φαβρίκιος Λουσκίνος

μικρογραφία|Ο Γάιος Φαβρίκιος Λουσκίνος με τον ελέφαντα.

Ο **Γάιος Φαβρίκιος Λουσκίνος**, λατιν.: *Gaius Fabricius Luscinus,* γιος του Γάιου, λέγεται ότι ήταν ο πρώτος από τους Φαbρίkιους που μετακόμισε στην αρχαία Ρώμη, με την οικογένειά του με καταγωγή από το Αλέτριον. 
[μικρογραφία| Ο Φαβρίκιος διαπραγματεύεται με τον [Πύρρος της Ηπείρου|Πύρρο μετά τη μάχη της Ηράκλειας (Φέρντιναντ Μπολ, πίνακας 1656)]]
Το 284 π.Χ. ήταν ένας από τους πρεσβευτές στον Τάραντα (Tarentum), διατηρώντας με επιτυχία την ειρήνη, και εξελέγηύπατος το 282 π.Χ. όπου έσωσε την ελληνική πόλη των Θουρίων από τους Λουκάνιους. Μετά την ήττα των Ρωμαίων από τον Πύρρο στην Ηράκλεια, ο Φαβρίκιος διαπραγματεύτηκε όρους ειρήνης με τον Πύρρο, και ίσως τα λύτρα και την ανταλλαγή αιχμαλώτων. Ο Πλούταρχος αναφέρει ότι ο Πύρρος εντυπωσιάστηκε από την αδυναμία του να δωροδοκήσει τον Φαβρίκιο, και απελευθέρωσε τους αιχμαλώτους, ακόμη και χωρίς λύτρα.   Ο Φαβρίκιος ήταν ύπατος για δεύτερη φορά το 278 π.Χ., και για άλλη μία φορά επέτυχε εναντίον των Σαμνιτών, των Λουκανών και των Βρουτίων.  Νίκησε επίσης τον στρατό του Tάραντα μετά την αναχώρηση του Πύρρου από την Ιταλία στη Σικελία.

Ο Φαβρίκιος εξελέγη τιμητής (censor) το 275 π.Χ.

Οι ιστορίες του Φαβρίκιου είναι οι τυπικές ιστορίες λιτότητας και αγνών ηθών, παρόμοιες με αυτές που λέγονται για τον Κούριο Δεντάτο, και ο Μ. Τ. Κικέρων συχνά τις παραθέτει μαζί: είναι δύσκολο να διακρίνεις μία αληθινή προσωπικότητα πίσω από τις αρετές. Από την άλλη πλευρά, ο Βαλέριος Μάξιμος λέει ότι ο Φαβρίκιος και ο συνάδελφος του στην υπατεία/τιμητεία του Κόιντος Αιμίλιος Πάπος κρατούσαν "άργυρο στα σπίτια τους... Καθένας από αυτούς είχε ένα πιάτο για τους θεούς και μία αποθήκη με αλάτι, αλλά ο Φαβρίκιος ήταν πιο κομψός, επειδή είχε επιλέξει να βάλει μία μικρή βάση από κέρατο κάτω από το πιάτο του." [Βαλέριος Μάξιμος, Κεφ. 4ο «Φτώχεια» 4.3]

Στο Καθαρτήριο της Θείας Κωμωδίας του Δάντη, το Άσμα 20 (Canto XX) απεικονίζει τον Φαβρίκιο ως παράδειγμα αρετής που εναντιώνεται στη Φιλαργυρία, καθώς ο Προσκυνητής και ο Βιργίλιος ταξιδεύουν στο βασίλειο του Καθαρτηρίου, ενισχύοντας επίσης τη σύνδεση μεταξύ πενίας και ασκητισμού. Λένε ότι οι αρχές του ήταν τόσο βαθιά ενσωματωμένες στον χαρακτήρα του, που υπέστη έντονη φτωχοποίηση: απεβίωσε ενδεής, και έπρεπε να ταφεί από το κράτος. Ένα απόσπασμα που θρηνεί μία μυστηριώδης φωνή στο Canto XX, 24-27 αποκαλύπτει αυτό: «Ω Καλέ Φαβρίκιε, εσύ που διάλεξες να ζεις με την αρετή στη φτώχεια σου, παρά να ζεις στην πολυτέλεια με την κακία». 

## Παραπομπές


## Πηγές
* Smith, William. «FABRICIUS» *Λεξικό Ελληνικής και Ρωμαϊκής Βιογραφίας και Μυθολογίας* (1870).
* Maximus, Valerius ''Memorable Deeds and Sayings: One Thousand Tales From Ancient Rome'' Indianapolis: Hackett, 2004. 361 σελ.

## Εξωτερικοί σύνδεσμοι
* 

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.
Όρος Τσιλικόκα

Το **Όρος Τσιλικόκα** είναι χαμηλό βουνό στην περιοχή της Κεντρικής Εύβοιας, εντός του Δήμου Κύμης-Αλιβερίου, στην Ελλάδα. Βρίσκεται νοτιοδυτικά του χωριού Φαράκλα και αποτελεί χαρακτηριστικό γεωγραφικό σημείο της περιοχής.

## Τοπωνυμία
Η ονομασία του όρους φαίνεται να σχετίζεται με το σπάνιο επώνυμο Τσιλικόκα, που απαντάται επίσης στην ίδια γεωγραφική ζώνη. Δεν είναι γνωστό εάν το βουνό ονομάστηκε από οικογένεια που ζούσε στην περιοχή ή αν η οικογένεια έλαβε το όνομά της από τον τοπικό γεωγραφικό σχηματισμό.

## Σύγχρονη Χρήση
Στο όρος λειτουργεί αιολικό πάρκο της εταιρείας **ΤΕΡΝΑ Ενεργειακή**, το οποίο περιλαμβάνει ανεμογεννήτριες για την παραγωγή ηλεκτρικής ενέργειας. Η παρουσία του πάρκου έχει διατηρήσει ζωντανή την ονομασία του βουνού σε τεχνικούς και περιβαλλοντικούς χάρτες.

## Γεωγραφία
Το βουνό περιβάλλεται από χαμηλούς λόφους και αγροτικές εκτάσεις. Η περιοχή διατηρεί φυσική βλάστηση και παρουσιάζει ενδιαφέρον για περιπατητές και ντόπιους φυσιολάτρες.

## Αναφορές


* ΤΕΡΝΑ Ενεργειακή – Αιολικά Πάρκα
* Τοπωνυμικά δεδομένα Google Maps, πρόσβαση τον Απρίλιο 2025.

Κατηγορία:Βουνά της Εύβοιας
Λήμμα (μαθηματικά)

Στα μαθηματικά, ένα **λήμμα** είναι μία αποδεδειγμένη μαθηματική πρόταση που συνήθως έχει βοηθητική σημασία στην απόδειξη ενός πιο σημαντικού θεωρήματος. Η διάκριση μεταξύ θεωρημάτων και λημμάτων είναι αυθαίρετη και υποκειμενική, και από τεχνικής απόψεως τα δύο είναι εντελώς ισοδύναμα.

Κάποια λήμματα στα μαθηματικά αναδείχθηκαν πιο σημαντικά από τα θεωρήματα στα οποία χρησιμοποιήθηκαν. Μερικά από αυτά διατήρησαν τον τίτλο "λήμμα" (αντί για θεώρημα) μόνο και μόνο για την αρχική τους δευτερεύουσα σημασία.

## Παραδείγματα

### Θεωρία αριθμών
* Λήμμα Γκάους
* Λήμμα Μπεζού
* Λήμμα του Ευκλείδη
### Ανάλυση
* Λήμμα Φάρκας
* Λήμμα των Σάπλεϊ-Φόλκμαν
* Λήμμα του Σβαρτς
### Θεωρία αποδείξεων
* Λήμμα του Τσορν

## Δείτε επίσης
* Θεώρημα
* Πόρισμα
* Μαθηματική απόδειξη

## Παραπομπές


Κατηγορία:Μαθηματική ορολογία
Κατηγορία:Μαθηματικές αποδείξεις
Κατηγορία:Φιλοσοφία της γλώσσας
Κατηγορία:Έννοιες στη λογική
Τίτος Κουίνκτιος Κρισπίνος

Ο **Τίτος Κουίνκτιος Κρίσπινος**, λατ.: *Titus Quinctius Crispinus* ήταν Ρωμαίος πολιτικός τον τρίτο αιώνα π.Χ.

## Σταδιοδρομία
Κατά τον Β΄ Καρχηδονιακό Πόλεμο, το 213/212 π.Χ., ο Κουίνκτιος υπηρέτησε στον στρατό που πολιόρκησε τις Συρακούσες.  Το 209 π.Χ. εξελέγη πραίτωρ. Το 208 π.Χ. ο Κουίνκτιος εξελέγη ύπατος μαζί με τον Μάρκο Κλαύδιο Μάρκελλο ως συνάδελφό του.  Οι ύπατοι βάδισαν στη Βενόσα, όπου ηττήθηκαν βαριά από τους Καρχηδόνιους. Ο Μάρκελλος σκοτώθηκε κατά τη διάρκεια της μάχης. Ο Κουίνκτιος απεβίωσε αργότερα το ίδιο έτος από σοβαρά τραύματα, είτε στην Καμπανία είτε στον Τάραντα, αφού είχε διορίσει τον δικτάτορα να διεξαγάγει εκλογές. 

## Αναφορές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 3ου αιώνα π.Χ.